Kuuntelin netistä tämän päivän haastateltavan opetusta -
viisaasta taloudenhoidosta.
Tuli sellainen tunne, että tästä olisi hyvä jutella lisää.
Tänään on vieraanamme Mika Suomalainen Jyväskylästä.
Mika, tervetuloa Kulmakivi-ohjelmaan. - Kiitos.
Tuntui osuvalta haastatella sua just nyt, -
kun on Suomi100-juhlavuosi, ja sun sukunimi on Suomalainen.
Kyllä, kyllä. Ja Susijengikin pärjää ihan hyvin.
Niin, justiin.
Kerro pieni yhteenveto itsestäsi. Kuka oikein olet?
Olen yhden vaimon mies.
Kohta 30 vuotta ollaan jaettu yhteistä polkua.
Meillä on kotona 4 lasta. Kohta ne alkaa olla aikuisia.
Kolme poikaa ja yksi prinsessa.
Vanhin poika on menossa ihan lähiviikkoina naimisiin.
Nuorimmainen on yläkoulun viimeisillä luokilla.
Alkaa olla pesästä lähtemässä nämä meidän lapset.
Olen yrittäjä tilitoimisto- ja koulutussaloilla.
Muutamien muiden kavereiden kanssa yritetään.
Olen mukana Jyväskylän Vapaaseurakunnassa -
vanhemmiston puheenjohtajana.
Monisäikeinen toimenkuva niin sanotusti.
Olet jossain yhteydessä sanonut, että vaikka olet talousmies, -
niin sinua kiinnostaa enemmän ihmiset kuin numerot. Miksi niin?
Se on varmaan mulle luotu persoonallisuus.
Toimin tilitoimistoalalla, ja voisi ajatella, -
että kiinnostaa taulukot ja tällaiset, -
mutta kyllä mua kiinnostaa enemmän ihminen siellä taustalla.
Ja sitten yksinkertainen syy, että ihmisten sielut ovat iankaikkisia, -
numerot jäävät tänne jonain päivänä.
Se on puhutellut, kun Jeesukselle tuotiin se kolikko, -
ja kysyttiin veronmaksusta, niin Jeesus sanoi, -
että kuninkaalle se, mikä hänelle kuuluu, -
ja Jumalalle se, mikä kuuluu Hänelle. Ihmiset kuuluu Jumalalle.
Vaikka tilitoimistossa yrittäjien veroasioita hoidetaankin, -
ja se on ihan tärkeä ruutu.
Mutta jos jotenkin voisin vaikuttaa ihmisten elämään siten, -
että he voisivat oppia tuntemaan Jumalan ja Hänen armon, -
niin se olisi hienoa.
Ihmiset ovat Jumalan kuvia - persoonallisempia kuin numerot.
Juuri näin. Jos kolikossa on se keisarin kuva, -
niin meissä on Jumalan kuva. - Joo, toi on hyvä ajatus.
Sä olet juurtunut uskoon Navigaattoreiden parissa, -
niin mitä sisältää tämä navigaattoriajatus, -
ja mitä olet oppinut heidän keskuudessaan?
Tulin 90-luvun taitteessa uskoon täällä Jyväskylässä, -
ja Navigaattorit oli kristillinen opiskelijajärjestö.
Suomessa ei ole enää Navigaattoreita, -
mutta ovat kansainvälisesti he voivat kai ihan hyvin.
Se oli mulle merkittävää aikaa.
Navigaattoreissa sain voimallista opetusta Jumalan sanasta, -
ja Jumalan sanan auktoriteetista meidän elämässä.
Sitten siellä oli opetuslapseusnäky.
Yhdessä opiskeltiin tuntemaan Kristusta, -
ja tekemään Kristus tunnetuksi. Se oli sellainen slogan.
Sitten se oli palvelujärjestö.
Jos ajattelen sitä, niin se oli sellainen 3-4 vuoden jakso, -
missä sai olla sellaisessa raamattukoulussa, -
minkä käytännönläheisyydestä voi tänä päivänä vain unelmoida.
Oliko se systemaattista opetuslapseuttamista? - Kyllä oli.
Me tutkittiin Sanaa, opeteltiin ulkoa, pidettiin raamattupiirejä, -
ja evankelioitiin opiskelukavereita.
Oltiin palvelemassa. Se oli palvelujärjestö.
Esimerkiksi täällä oli aikanaan Missio Jyväskylä.
Navigaattorit oli siellä monella saralla, mm. kantamassa penkkejä, -
roudaamassa, ja tekemässä kaikkea, mitä siihen missioon liittyi.
Ajattelen, että Raamatun tunteminen, opetuslapseuttaminen, -
palveleminen ja johtaminen.
Olen kiitollinen viettämästäni ajasta Navigaattorit-yhteisössä.
Niitä kavereita on edelleenkin mun tuttuina ja hyvinä ystävinä.
Heijasteleeko nuo opit sun työelämässäkin?
Kyllä, kuten elämän tärkeän periaatteen:
Raamattu on täynnä Jumalan periaatteita, -
jotka suojelee ja opastaa meitä.
Silloin nuorena miehenä niitä...
Joku voi ajatella, että se oli lakihenkistä ulkoa opettelua.
Jännää, miten yksittäisiä Raamatun paikkoja tulee aina mieleen.
Sen jälkeen on elämässä ollut aikoja, jolloin ei ole pystynyt -
satsaamaan ja antamaan aikaa esim. Raamatun tutkisteluun tms.
Ne kantaa.
Jumalan sana on sellainen, että on luotu niin kuin perusta.
Sä olet joskus peräänkuuluttanut radikaalia elämää.
Mitä se pitää sisällään?
Jos omilta nuorilta kysyy, niin en vissiin ole hirveen radikaali.
Sieltä on nousemassa sukupolvi, joka on vielä radikaalimpi. - Kyllä.
Kristillisessä kontekstissa ajattelen, -
että Jumala on ihmeellinen luova Jumala, -
ja tietyllä tavalla muuttumaton.
Mutta koska aika muuttuu, niin Hän on valmis muutokseen.
Muutos meissä pitäisi käydä koko elämän ajan.
Jumala saa tehdä työtä meissä.
Sanoit, että radikaali elämä on tavallaan raamatullista elämää.
Joo, se voisi olla raamatullista elämää.
Jos ajatellaan, mitä tämä maailma tarjoaa, -
niin se on kuin valtavirta, ja me helposti lähdetään virran mukana.
Kaikki ei ole pahaa, eikä huonoa.
Ihan hyväkin joskus mennä virran mukana.
Toisaalta Raamatussa on periaatteita, -
että voi olla aika radikaalia, jos käymme vastaan sitä valtavirtaa, -
ja löydetäänkin Jumalan periaate.
Ajatellaan, että meidänhän piti kulkea tähän suuntaan.
Se, että asiat ei jää pään tiedoksi, vaan menevät käytäntöön.
Kyllä, joo. Radiaali elämä on uskonvaraista elämää, -
että enemmän uskallettaisiin luottaa Jumalaan, -
Hänen johdatukseen ja lupauksiin.
Ja hellittää joskus liiallisesta järkeilemisestä, -
ja uskaltaa olla uskon ja Jumalan lupausten varassa.
Uskaltaa olla heikko. - Näin myös, kyllä.
Elämä ei ole mitään suorittamista.
Tää on armoa tämä kaikki, mitä meillä on. - Niinhän se on.
"Terveet kalat uivat vastavirtaan."
Radikaalista elämästä mulle tulee kuva myös siitä, -
että se ei ole aina valtavirran mukana menemistä, -
vaan sitä, että me joskus mennään vastavirtaan.
Siihen tarvii voimaa ylhäältä. - Se on näin. - Joo.
Olet opettanut viisaasta talouden- hoidosta, kun talousmies oot.
Mitä se pitää sisällään?
Se on laaja asia. - Jos jotenkin pystyt kiteyttämään?
Raamatun taloudenhoitaja - laajasti ottaen ajattelen, -
että se tarkoittaa koko elämää, eikä vain rahaa.
Jos fokusoidaan siihen rahaan,
niin kyllähän raha on merkittävä juttu, -
että enemmän tai vähemmän puuhastellaan sen parissa.
Se on realiteetti, joka on läsnä.
Tehdään työtä, puhutaan säästämisestä ja antamisesta.
Rahalla on paljon merkitystä. - Yllätys, yllätys.
Sanoit, että on paljon Raamatun jakeita, joissa puhutaan rahasta.
Oliko niitä tuhansia?
Jostain luin, että on yli 2000 jaetta, -
joissa puhutaan suoraan rahasta tai omaisuudesta.
Rukouksesta puhutaan noin 500 jakeessa, -
ja uskosta noin 500 jakeessa.
Että rahasta ja omaisuudesta niin paljon.
Se on aika yllättävää.
Jeesuksen 38:sta vertauksesta 16 on sellaista, -
jotka puhuvat rahasta tai omaisuu- desta, meidän suhteesta siihen.
Onko niin, että nöyryys, tyytyväisyys, -
ja uskollisuus ovat sellaisia keskeisiä sanoja, -
kun on taloudenhoidosta kysymys?
Näinhän se on. Kyllä, nöyrällä paikalla.
Vaikka olen siitä joskus erehtynyt opettamaan, -
niin oppipoikanahan tässä ollaan.
Nöyrin mielin tulee sitäkin elämän aluetta lähestyä. - Niinpä.
Rohkaisevaa on, että Raamattu antaa meille ohjeita, -
ja periaatteita.
Esim. miten pitäisi suhtautua velkaantumiseen, antamiseen, -
tai miten asennoitua työntekemiseen kristittyinä, Jeesuksen seuraajina.
Ja tietysti sijoittamiseen ja säästämiseen, -
siihen annetaan neuvoja ja periaatteita.
Ne voi olla joskus erilaisia, kuin yhteyskunnan antamat ideat.
Tää maailma on tietyllä tapaa ahne, jos näin sanotaan.
Jeesuksin puhui mammonasta ja Jumalan Valtakunnasta vastakkain.
Kyllähän sillä rahalla on sellainen valta ja ote.
Se on voimakas juttu meidän elämässä, -
ja siihen mihin meidän sydän kiinnittyy, ja mikä meitä motivoi.
Jos sinne Jumala pääsis sovittamaan sitä Hänen mielen mukaiseksi, -
niin kyllä meidän elämä sitten muuttuu.
Voiko talousasioissa koskaan tulla tyytyväiseksi? Mitä ajattelet?
Ja jos voi, niin miten? Miten oppis tulemaan tyytyväiseksi?
Niin... Mulle isä opetti, että tyydy siihen, mitä sulla on.
Olen kyllä huomannut, -
että kun on niukasti rahaa, niin ajatukset on aika paljon rahassa.
Jos sitä on vähän enemmän, niin ajatukset askartelee sen parissa.
Kyllähän se haaste on.
Jeesushan sanoi, että älkää murehtiko mistään.
Kai se murhe raha-asioista on se, mikä aika helposti lyö päälle.
Että jos opittais sellaista asennetta, että mitä meillä on, niin se riittää.
Me ei tarvita enempää, eikä vähempää.
Kai sitä kautta voisi löytyä sitä tyytyväisyyttäkin.
Sanoit myös, että unelmoida kaiken keskellä voi -
tulevasta ja ikään kuin paremmasta, edistyksellisemmästä myös.
Kyllä. Se ei ole Raamatun vastaista ajatella, -
että omaisuus tai vaurastuminen sinällään olisi huonoa.
Mutta onko se meidän elämän punainen lanka tai tarkoitus, -
niin ehkä siitä voidaan olla montaa mieltä.
Paavalihan sanoi, että hän on tyytynyt kaikkeen.
Hän on ollut köyhyydessä, kärsimyksessä ja vauraudessa.
Hänelle se ei ollut se ydinkysymys.
Aina hän on voinut kiittää Jumalaa ja tyytyä osaansa.
Paavalin asenteessa on jotain sellaista puhuttelevaa -
siihen tyytyväisyyteen nähden.
Kyllä Jumala haluaa meidän luonnetta kasvattaa.
Raha on helposti sellainen, mihin me helposti kiinnitymme.
Raha kilpailee herruudesta Hänen kanssaan.
Onko raha herra, vai saako Jeesus olla herra.
Kyllä siinä varmaan meidän luon- netta koulitaan ja kilvoitellaan, -
että missä mun luottamus elämässä oikeasti on.
Onko se taloudessa, hyvinvoinnissa, vai onko se oikeasti Jumalassa.
Luulen, että Isällä on hyvä tahto. Hän näkee, että me tarvitaan -
sitä koulua.
Suomessa raha-asioista puhuminen on ollut tabu.
Seurakunnissakin puhutaan vain siitä 10 prosentista, -
joka tulee ehkä seurakunnalle.
Mutta olisi hyvä puhua siitä 90 prosentista.
Miksi on hyvä puhua näistä raha-asioista?
Ehkä juuri sen takia, että jos se 10 % on se, mikä annetaan Jumalalle, -
niin se 90 % on se, millä me operoidaan.
Kaikki on saatu Jumalalta. Kaikki on lopulta Jumalalta.
Raamatussa meitä kehotetaan operoimaan oikein sillä, -
mikä me on saatu - liittyen myös meidän muihin lahjoihin, yms.
Koen, että siitä me seurakunnissa aika vähäsen -
jaetaan kokemuksia ja etsitään niitä periaatteita -
esim. suhteessa velkaantumiseen ja pika-vippeihin -
ihan konkreettisiin asioihin.
Tai millä motiivilla tehdään työtä, niin ajattelen, -
että meillä olisi paljon opittavaa myös toisiltamme.
Olet joskus sanonut, että Jumala on meidän takana satasella kaikessa.
Mitä se tarkoittaa?
Hän ei heitä meitä tänne, että koittakaas pärjätä.
Uskon, että Jumala on sitoutunut.
Hän haluaa, että me selviydytään hyvin haasteista.
Siinä on ihana turva.
Hän on kuitenkin se huolenpitäjä sitten viimein, -
joka meidän tarpeista huolehtii.
Hän rakastaa meitä niin paljon, että Hän haluaisi meidät kokonaan.
Siksi Hän on satasella meidän takana.
Tuleeko sulla mieleen joku Raamatun kohta, -
joka tukee hyvin meidän taloudenhoitoa?
Itseäni puhuttelee Matteuksen evankeliumin talentti-vertaus.
Siinä annettiin taloudenhoitajille talentteja.
Myöhemmin isäntä tuli kysymään, miten niiden kanssa on menty.
Ajattelen, että se on aika puhutteleva, -
muutenkin kuin rahaan liittyen.
Se miten me käytetään meidän lahjoja ja meidän persoonaa.
Mielestäni se on yksi puhuttele- vimmista Raamatun paikoista.
Matteus 25 luku.
Voisitko Mika vielä rukoilla meidän kaikkien -
tässä hetkessä mukana olleiden rahan ja talenttien, -
ja vähän muidenkin asioiden puolesta?
Joo. Rakas Isä, kiitetään siitä, että Sä todella olet meidän Isä, -
Sä oot meidän Luoja, Sä olet kaikki valtias Jumala.
Sä olet nähnyt hyväksi saattaa jokaisen meistä tähän maailmaan, -
ja kutsua jo äidin kohdusta Sun valtakuntaan.
Sulla on hyvä tarkoitus ja hyvä tahto meidän elämää kohtaan.
Kiitetään siitä, että Sä haluat auttaa meitä kaikilla alueilla:
ihmissuhteissa ja myös tässä taloudessa, -
ja talouden alueella.
Haluan pyytää, että Sä voit antaa meille ilmestystä siitä, -
mitkä on Sun periaatteita taloudenhoidossa, -
ja auttaa näkemään niitä mustia pisteitä ja sellaista, -
missä meidän tulisi tehdä parannusta ja muuttaa kurssia, -
ja ruveta uimaan vastavirtaan.
Sä Herra armossasi voit osoittaa niitä meille.
Kiitetään siitä, että me saadaan olla lapsia ja opettelemassa tätä asiaa, -
ja ymmärretään, että Sulla on hyvä tahto meitä kohtaan.
Pyydetään, että vapauta tällä taloudenkin rintamalla -
meitä toimimaan kutsumuksesi mukaisesti -
antamisessa, säästämisessä ja omaisuudenhallinnassa, -
ja kaikessa, mitä siihen liittyy.
Kiitos, että saadaan rukoilla Jeesuksen nimessä. Aamen. - Aamen.
Kiitos Mika kaikesta, mitä olet jakanut meille.
Se on ollut tärkeää ja arvokasta kuultavaa.
Kiitos. Ole siunattu myös jatkossa. - Kiitos, että sain olla mukana.
Tekstitys: Ilpo Törnqvist